Nemendum skal mæta á þeirra forsendum og leitast við að bjóða þeim nám við hæfi . Jafnræðis skal gætt í stjórnunarstörfum . Skólinn leggi metnað sinn í að standa vel að gerð starfsauglýsinga og að gæta þar jafnréttissjónarmiða . Skólinn er einnig með áætlun í málefnum hinsegin fólks sem er nánari útfærsla á jafnréttisstefnunni hvað varðar hinsegin fólk . Hinsegináætlun Fjölbrautaskólans í Garðabæ : Eins og kemur fram hér að ofan er óheimilt er að mismuna nemendum eða starfsfólki skólans vegna kynhneigðar , kynvitundar , kyntjáningar eða kyneinkenna ( hér eftir “ hinsegin fólk ” ) . Þannig gera nemendur og starfsfólk ekki ráð fyrir því að nemendur , kennarar eða fjölskyldur allra séu aðeins sís-kynja og / eða gagnkynhneigðir . Kennarar geri fjölbreytileika mannlífisins sýnilegan í starfi og kennslu með því að nota einnig sögu og menningu hinsegin fólks eins og kostur er . Margs konar fjölskyldugerðir skal ræða á fordómalausan og opinskáan hátt . Sérstök áhersla verður á að safna upp þekkingu innan skólans með það að markmiði að geta vísað á aðila sem geta veitt sérfræðiaðstoð . Hinsegin fulltrúinn mun verkefnastýra þessari áætlun og sjá til þess að hún verði framkvæmd . NFFG og stjórn skólans vinna saman að því að efla fræðslu um stöðu hinsegin fólks og minnka fordóma . Að skoða verkferla og próf varðandi kynjað tungumál til að gæta jafnréttis allra kynja . Vinna með nemendastjórn skólans að því að skapa jákvætt og gefandi andrúmsloft í skólastarfi fyrir alla nemendur . Stefna Fjölbrautaskólans í Garðabæ í hinsegin málefnum verður endurskoðuð reglulega í ljósi nýjustu rannsókna á sviði hinsegin málefna .